text: আমাকে যৌন নির্যাতন করেছিলেন চলচ্চিত্র নির্মাতা - presscard | প্রেসকার্ড | press card news |
  Home Entertainment আমাকে যৌন নির্যাতন করেছিলেন চলচ্চিত্র নির্মাতা
  আমাকে যৌন নির্যাতন করেছিলেন চলচ্চিত্র নির্মাতা
  Daily Bangla March 31, 2019 Entertainment,
  প্রেসকার্ড নিউজ : যৌন নির্যাতন নিয়ে পৃথিবীর বিভিন্ন দেশে ছড়িয়ে পড়া হলিউডের মিটু আন্দোলনের কথা অনেকেরই জানা। হলিউড থেকে অনুপ্রাণিত হয়ে বলিউডের প্রথম মুখ খুলে ছিলেন বলিউড অভিনেত্রী তনুশ্রী দত্ত। ভারতীয় অভিনেতা নানা পাটেকর তনুশ্রীকে যৌন নির্যাতন করেছিলেন বলে অভিযোগ তুলেছিলেন এই অভিনেত্রী। এরপর বিভিন্ন অভিনেত্রীদের অভিযোগে যৌন নির্যাতনকারীর তালিকায় যুক্ত হয় বলিউডের বিভিন্ন অভিনেতা, নির্মাতা ও গায়কদের নাম, এদের মধ্যে আছেন অনু মালিক, রজত কাপুর, সাজিদ খান, বিকাশ বেহল, কৈলাস খের, বিবেক অগ্নিহোত্রীর মতো তারকারা।
  এবার যৌন নির্যাতন নিয়ে মুখ খুললেন অভিনেত্রী স্বরা ভাস্কর। এনডিটিভির প্রতিবেদনে জানানো হয়, যৌন নির্যাতন প্রসঙ্গে স্বরা বলেন, 'ক্যারিয়ারের শুরুর দিকে এক নির্মাতা আমাকে যৌন নির্যাতন করেন। তখনো আমি বুঝতে পারিনি আমার সঙ্গে কী ঘটে যাচ্ছিল। প্রায় ছয় থেকে আট বছর পর যৌন নির্যাতনকারীর বিষয়টি বুঝতে পেরেছি। অন্য একজনের যৌন হেনস্থার ঘটনা শুনার পর বিষয়টা আমার বোধগম্য হয়। তখন আমি বুঝতে পারি, তিন বছর আগে কী ঘটেছিল আমার সঙ্গে। এর আগে আমি বুঝতে পারিনি, কারণ সে সময় আমি পালিয়েছিলাম তাই তারাও আর আমকে ধরতে পারেনি।'
  'ভিরে দি ওয়েডিং' ছবিরর এ অভিনেত্রী বলেন, 'একদিন রাতে ওই নির্মাতা আমাকে ফোন করেন। চলচ্চিত্রে শুটিং আর কিছু দৃশ্য নিয়ে আলোচনা করার জন্য তিনি আমাকে একটি হোটেল রুমে আসতে বলেন। এর পর তিনি আমার সঙ্গে প্রেম আর যৌনতা সম্পর্কিত কথা বার্তা বলা শুরু করেন। একদিন এক রাতে ওই নির্মাতা আমার বাড়ি চলে আসেন। এসে আমার রুমে ঢুকে যান। সেদিন তাকে মদ খেয়ে বেসামাল হয়ে যেতে দেখেছি। এসেই আমাকে বলে, তাকে আলিঙ্গন করতে। সেদিন আমি অনেক ভয় পেয়ে গিয়েছিলাম।'
  তিনি আরও বলেন, 'অনেক সময় এ ধরনের আচরণ বুঝে ওঠার আগেই আমাদের সঙ্গে যৌন নির্যাতনের ঘটনা ঘটে যায়। যে এ ধরনের আচরণ একধরনের যৌন নির্যাতন যা আমাদের সন্তানেরাও অনেক সময় বোঝে না। আমারাও আমাদের সন্তানদেরও বোঝাই না যে কী ধরনের আচরণ মেনে নেয় তারাও। কিন্তু কোনটা মেনে নেওয়া উচিত আর কোনটা মেনে নেওয়া উচিত নয়। তা আমদের বোঝানো দরকার। অথচ আমাদের সংস্কৃতির মধ্যেই চুপ রয়ে গেছে বিষয়টা। সারা বিশ্বজুড়ে ঘটছে এমন।'